《西林寺廓然堂有怀》
宋代·胡宏

超然峰头秋气清，廓然堂延秋月明。我乘清秋弄秋月，中有所感思冥冥。

峰势凌苍穹，上有烟林封。去天不盈尺，路断心忡忡。

堂空人何在，澹然思无穷。寂寂本心流太空，虚名过耳如松风，惆怅祸乱波流洪。

目极征鸿淡淡天，万古消沉向此中。

作者简介：（1106—1162）宋建宁崇安人，字仁仲，号五峰。胡安国子。幼师杨时、侯仲良，而卒传其父之学。优游衡山下二十余年，张栻师事之。高宗绍兴中，以荫补官，不调。秦桧死，被召，以疾辞。有《知言》、《皇王大纪》、《五峰集》。